FOTO'S: Emo maak sy eie teater oop | SARIE
FOTO'S: Emo maak sy eie teater oop	deur admin
Die pragtige, nuutgeboude All Star-teater was Dinsdagaand vol bekendes in die vermaaklikheidsbedryf vir die glansryke opening by die Cape Gate Leefstylsentrum in Brackenfell, Kaapstad. Die premier van die Wes-Kaap, Helen Zille, was ook daar om die teater amptelik te open en sy het met groot lof van Emo gepraat. En toe sommer vir hom 'n verjaardagnoot of twee gesing! (Sien video)
"Emo is die perfekte voorbeeld van iemand met talent, maar iemand wat ook hard gewerk het," het Zille gesê. "Hy't sy geleenthede gebruik."
Emo droom al lank van sy eie teater en het uiteindelik "elke sent gespaar" om sy droom te verwesenlik. Margit Meyer-Rödenbeck, wat Die Boer-teater in Durbanville saam met haar man, Jurg, besit het glo vir Emo baie ondersteun in sy droom. Sy ouers, broer Loukmaan, meisie Michelle, naaste vriende en die media was ook die aand daar.